
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως εμβαδού 3,600 στρεμμάτων 
στη θέση Κουρί περιφέρειας Πεδινής, Νομού Ιωαννίνων. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΠΛΑΚΕΣ» Στυλίδας Ν. Φθιώτιδας προ ιδιοκτη¬ 
σίας Παναγιώτη Παρρά. 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός σχεδίου περιοχή 
του δήμου Λευκάδας (Ν. Λευκάδος) για τον καθορισμό χώρου 
ανέγερσης Διοικητηρίου και Γυμνασίου - Λυκείου και τροποποί¬ 
ηση του εγκεκριμένου ρυμοτομικού σχεδίου στο χώρο του δημο¬ 
τικού σχολείου - νηπιαγωγείου και λιμενικού καταστήματος κα¬ 
θώς και καθορισμός όρων και περιορισμών δόμησης αυτών. . 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2468 (1) 

Κήρυξη ως αναδασωτέας εκτάσεως εμβαδού 3,600 στρεμμάτων στη 
θέση Κουρί περιφέρειας Πεδινής, Νομού Ιωαννίνων. 

Ο ΝΟΜΑΡΧΩΝ ΔΙΕΥΘΥΝΤΗΣ Ν. ΙΩΑΝΝΙΝΩΝ 
Έχοντας υπόψη: 

1. Τις περί διοικητικής αποκεντρώσεως διατάξεις. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «Περί Προστασίας των δασών και 
των δασικών εν γένει εκτάσεως της χώρας» και συγκεκριμένα: 

α) του άρθρου 41 παρ. 1 

β) του άρθρου 38 παρ. 1. 

4. Τις διαταγές του Υπουργείου Γεωργίας αριθμ. 

α) 160417/1180/8.7.80, β) 182447/3049/24.9.80 

5. Την αναφορά του Δασαρχείου Ιωαννίνων αριθμ. 5377/ 
24.7.1989 με την οποία προτείνεται η κήρυξη ως αναδασωτέας, της 
αναφερόμενης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό να επανέλθει στην προτέρα της 
κατάσταση με φυσική αναγέννηση, την εκχερσωθείσα παρανόμους, προς 
δημιουργία χώρου εξόρυξης αδρανών υλικών, κοινοτική δασική 
έκταση, εμβαδού 3,600 στρεμμάτων που βρίσκεται στη θέση «Κουρί» 
περιφέρειας Κοινότητας Πεδινής Νομού Ιωαννίνων και προσδιορίζεται 
με στοιχεία Α, Β, Γ, Δ, Α στο από 31.5.1989 τοπογραφικό διάγραμμα 
με κλίμακα 1:2000, το οποίο συνοδεύει την παρούσα απόφαση και απο¬ 
τελεί αναπόσπαστο μέρος αυτής. 

Η έκταση έχει όρια: 

Ανατολικά: Κοινοτική δασική έκταση, περιφέρειας Κοινότητας Πεδι- 
νής. 

Δυτικά: Ομοίως. 

Βόρεια: Ομοίως. 

Νότια: Συνεχόμενο λατομευτικό χώρο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ιωάννινα, 31 Ιουλίου 1989 

Ο Νομαρχών Διευθυντής 
ΒΑΣΙΛΕΙΟΣ ΑΝΑΣΤΑΣΙΟΥ 

Αριθ. Γ/Φ.121/158 (2) 

Καθορισμός των ορίων του αιγιοιλού και δημιουργία ζώνης παραλίας 

στη θέση «ΠΛΑΚΕΣ» Στυλίδας Ν. Φθιώτιδας προ ιδιοκτησίας Πα¬ 
ναγιώτη Παρρά. 

Ο ΝΟΜΑΡΧΩΝ ΔΙΕΥΘΥΝΤΗΣ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιοιλού και παροιλίοις», όπως τροποποιήθηκαν και συμπληρώθη- 
κοιν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφοιλαίου Β' της 
0,208/181/26.4.1982 (ΦΕΚ 214/26.4.1982 τεύχος Β') κοινής 
απόφασης των Υπουργών Προεδρίοις Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 2.12.1986 έκθεση της «Επιτροπής καθορισμού των 
ορίων του αιγιοιλού και παραλίας και θέσεων αμμοληψίας», που καθό¬ 
ρισε τα όρια του αιγιοιλού και της παραλίοις στην περιοχής «ΠΛΑΚΕΣ» 
Στυλίδας Ν. Φθιώτιδας και το από Φεβρουάριο 1985 με κλίμακα 
1:500 τοπογραφικό διάγραμμα του Πολιτικού Μηχανικού Αθαν. Σκε- 
μπέ που θεωρήθηκε την 18.11.1986 από τη Διεύθυνση Τεχνικών Υπη¬ 
ρεσιών της Νομαρχίας Φθιώτιδας και συνοδεύει την έκθεση της προανα- 
φερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 187.2/207/87/1.6.1987 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ/τος «περί εξαιρέσεως από της κατά 
το άρθρο 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινών αρμοδιότητος του Υπουργού Οικονομικών» του 
Β.Δ. 704/1970 και του άρθρου 1 παρ. 5 του Π.Δ. 71/25.2.1984 
(ΦΕΚ 22/28.2.1984 τ.Α') σχετικά με τη μεταβίβαση αρμοδιοτήτων 
του Υπουργού Οικονομικών στους Νομάρχες και στις περιφερειακές Αρ¬ 
χές διανομαρχιακού επιπέδου, αποφασίζουμε: 

Επικυρώνουμε την από 2.12.1986 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Φεβρουάριο 1985 τοπογραφικό διάγραμμα, που την 
συνοδεύει, το οποίο συντάχθηκε από τον Πολιτικό Μηχανικό Αθαν. Σκε- 
μπέ με κλίμακα 1:500 και θεωρήθηκε την 18.11.1986 από τη Διεύ¬ 
θυνση Τεχνικών Υπηρεσιών της Νομαρχίας Φθιώτιδας, επί του οποίου 
η πιο πάνω Επιτροπή, με κόκκινη γραμμή καθόρισε τα όρια του αιγια- 
λού και με κίτρινη γραμμή τα όρια της παραλίας στη θέση «ΠΛΑΚΕΣ» 
Στυλίδας Ν. Φθιώτιδας. 

Η απόφαση αυτή μαζί με ΐην έκθεση και το διάγραμμα, που προανα- 
φέραμε, να δημοσιευτούν στην Εφημερίδα της Κυβερνήσεως. 

Λαμία, 3 Αυγούστου 1989 

Ο Νομαρχών Διευθυντής 
ΝΙΚΟΛΑΟΣ ΝΙΚΟΛΑΪΔΗΣ 


ΕΚΘΕΣΗ 

Επιτροπής καθορισμού των ορίων του αιγιαλού άρθρ. 74 Π.Δ. 636/ 
1977 (ΦΕΚ 209/Α/1977). 

Για τον καθορισμό, το πρώτον, των ορίων του αιγιαλού στη θέση 
«ΠΛΑΚΕΣ» Στυλίδας Ν. Φθιώτιδας προ ιδιοκτησίας Παναγιώτη 
Παρρά, όπου πήγαμε σήμερα 2.12.1986 ημέρα Τρίτη, οι υπογεγραμ¬ 
μένοι: 

1. Ανδρομάχη Δημοπούλου αναπληρώτρια Οικον. Εφόρου Λαμίας. 

2. Γεωργία Κουμπάρου Αγρ. Τοπογ. Μηχ/κος, αναπληρωτής Δ/ 
ντή ΤΥ Ν. Φθιώτιδας. 

3. Ιωάννης Μπιγιάκης, Λιμενάρχης Στυλίδας, 

που αποτελούμε την Επιτροπή του άρθρου 74 του Π.Δ. 636/1977, 
όπως αυτή συγκροτήθηκε με την Γ/Φ.93/6417/17.4.1985 απόφαση 
του Νομάρχη Φθ/δος, έχοντας υπόψη: 

1. Την από 22.2.1985 αίτηση του Παναγιώτη Παρρά με την οποία 
ζητείται ο καθορισμός των ορίων του αιγιαλού στην ανωτέρω περιοχή. 

2. Το από μηνός Φεβρουάριου 1985 τοπογραφικό και υψομετρικό 
διάγραμμα του Πολ/κού Μηχ/κού Αθαν. Σκεμπέ που ελέγχθηκε για 
την ακρίβεια της αποτυπώσεως την 15.5.1985 από την Γεωργία Κου¬ 
μπάρου Αγρ. Τοπ. Μηχ/κό και θεωρήθηκε από τον Δ/ντή Τ.Υ. Ν. Φθ/ 
δας Ιωάννη Φραδέλλο Πολ. Μηχ/κό με 2ο β. στις 18.11.86 όπως το 
άρθρ. 20 του Ν. 799/1977 (ΦΕΚ 301/Α/1977) ορίζει. 

3. Τις διατάξεις των άρθρων 2, 3, 5 και 6* του Α.Ν. 2344/1940 
«περί αιγιαλού και παραλίας» ως και τις τροποποιήσεις αυτού. 

4. Τις οδηγίες του ΥΠ. ΟΙΚ. και του Γ.Ε.Ν. όπως έχουν διατυπωθεί 
στις αντίστοιχες εγκύκλιες διαταγές των, με αριθ. Δ. 8505/6433/66/ 
31.7.1968 και Φ. 187.2/54/74/358/6.2.1974. 

5. Την αντίληψη που σχηματίσαμε, κατά την επιτόπου μετάβασή 
μας, σχετικά με το πλάτος της βρέχόμενης ζώνης ξηράς. 

6. Το 187.2/567/85 Σ. 2003/13.12.1985 έγγραφο του ΓΕΝ 
σχετικά με τη διόρθωση της οριοθέτησης αιγιαλού - παραλίας στην πα¬ 
ραπάνω περιοχή, αποφασίζει: 

1. Καθορίζει πάνω στο ανωτέρω τοπογραφικό διάγραμμα, που συνο¬ 
δεύει την έκθεση αυτή: 

α. Την οριογραμμή του αιγιοιλού, με κόκκινη συνεχή πολυγωνική 
γραμμή, 1, 2, 3 , 4, 5, και 6 της οποίας οι κορυφές εξασφοιλίζονται από 
σταθερά σημεία. 

β. Την οριογραμμή της παραλίας, με κίτρινη συνεχή πολυγωνική 
γραμμή 1', 2', 3 ', 4', 5' και 6’, της οποίας οι κορυφές εξασφοιλίζονται 
από σταθερά σημεία. 

2. Αποφαίνεται ότι δεν υφίσταται παλαιός αιγιαλός. 

Καθορίζει ζώνη παροιλίοις πλάτους παντού (10) δέκα μέτρων, επειδή 
δεν εξυπηρετούνται οι σκοποί της παραγρ. 1 του άρθρου 7 του Α.Ν. 
2344/1940. 

Η Επιτροπή 
(υπογραφές) 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(3) 

Έγκριση τοπικού ρυμοτομικού σχεδίου στην εκτός σχεδίου περιοχή του 
δήμου Λευκάδας (Ν. Λευκάδος) για τον καθορισμό χώρου ανέγερ¬ 
σης Διοικητηρίου και Γυμνασίου - Λυκείου και τροποποίηση του 
εγκεκριμένου ρυμοτομικού σχεδίου στο χώρο του δημοτικού σχο¬ 
λείου - νηπιαγωγείου και λιμενικού καταστήματος καθώς και καθο¬ 
ρισμός όρων και περιορισμών δόμησης αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9, 29 και 70 του Ν. Δ/τος της 
17.7.1923 «περί σχεδίων πόλεων κλπ» όπως μεταγενέστερα τροποποι¬ 
ήθηκαν και συμπληρώθηκαν. 

2. Τις διατάξεις του άρθρου 26 του ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33) όπως αντικαταστάθηκε με την παράγρ. 13 του άρθρου 8 του Ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων Ταμείου Νομικών» 
(Α’4). 

3. Τις διατάξεις των άρθρων 7, 8 (παρ. 1) 9 και 16 του Ν. 1577/ 
1985 «Γενικός Οικοδομικός Κανονισμός» (Α' 210) όπως τροποποιήθη¬ 
καν με το άρθρο 13 του Ν. 1647/1986 «Οργανισμός Κτηματολογίου 
και Χαρτογραφήσεων Ελλάδας» (ΟΚΧΕ) (Α’ 141) και το άρθρο 1 (παρ. 
3,4) του Ν. 1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α’ 91). 

4. Τις διατάξεις του εδαφίου ιδ της παραγράφου 1 του άρθρου 23 του 
Ν. 1558/1985 «Κυβέρνηση και Κυβερνητικά Όργανα» (Α’ 137). 

5. Την αριθ. 146/1988 γνωμοδότηση του δημοτικού συμβουλίου 
Λευκάδας. 

6. Την αριθ. 56/1988 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 

7. Την αριθ. 442/1989 γνωμοδότηση του Συμβουλίου της Επικρά¬ 
τειας, με πρόταση του Υπουργού Περιβάλλοντος, Χωροταξίας και Δη¬ 
μοσίων Έργων, αποφασίζουμε: 

Άρθρο 1 

1. Εγκρίνεται τοπικό ρυμοτομικό σχέδιο στην εκτός σχεδίου περιοχή 
του δήμου Λευκάδας (Ν. Λευκάδος) για τον καθορισμό χώρων για την 
ανέγερση Διοικητηρίου, Γυμνασίου - Λυκείου, Δημοτικού - Νηπιαγω¬ 
γείου, Τελωνείου και Λιμεναρχείου, όπως φαίνεται στο χρωματισμένο 


σχετικό πρωτότυπο διάγραμμα σε κλίμακα 1:1000 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την υπ’ αριθ. 46573/1989 πράξη του και που συνοπτικό του αντίτυπο 
δημοσιεύεται με το παρόν διάταγμα. 

2. Εγκρίνεται η τροποποίηση του ρυμοτομικού σχεδίου Λευκάδας (Ν. 
Λευκάδος) στο χώρο του δημοτικού σχολείου - νηπιαγωγείου και Λιμε¬ 
νικού Καταστήματος που είχαν εγκριθεί με το από 3.12.1985 Π. Δ/ 
γμα (Δ’ 56) με τη μετατόπιση ρυμοτομικών γραμμών, τη μετατροπή 
τμήματος του χώρου του λιμενικού καταστήματος σε χώρο Διοικητη¬ 
ρίου και τμήματος σε οδό και το χαρακτηρισμό αυτού ως χώρου Τελω¬ 
νείου - Λιμεναρχείου όπως φαίνεται στο ανωτέρω σχετικό διάγραμμα. 

Άρθρο 2 

1. Οι όροι και περιορισμοί δόμησης α) του χώρου δημοτικού σχολείου 
- νηπιαγωγείου και β) των χώρων Τελωνείου και Λιμεναρχείου είναι οι 
καθοριζόμενοι με τις παραγρ. α και β του άρθρου 2 του από 3.12.1985 
Π. Δ/τος (Δ' 56) αντίστοιχα. 

Στα ανεγερθησόμενα κτίρια στους ανωτέρω χώρους επιβάλλεται η 
κατασκευή στέγης με κλίση μέχρι 35% κατά την κρίση της ΕΠΑΕ και 
ύψος μέχρι δύο (2) μέτρα. 

2. Οι όροι και περιορισμοί δόμησης των χώρων Διοικητηρίου και γυ¬ 
μνασίου - λυκείου που καθορίζονται με το παρόν διάταγμα είναι οι ακό¬ 
λουθοι: 

- Μέγιστο ποσοστό κάλυψης: πενήντα τοις εκατό (50%) της επιφά¬ 
νειας εκάστου χώρου. 

- Συντελεστής δόμησης: ένα (1). 

- Μέγιστο επιτρεπόμενο ύψος των κτιρίων: οκτώμισυ (8,5) μέτρα. 

Επιβάλλεται η κατασκευή στέγης με κλίση μέχρι 35% κατά την 
κρίση της ΕΠΑΕ και ύψος μέχρι δύο (2) μέτρα. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημόσιων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Ιουλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

